ปัจจัยความเสี่ยง

1. ปัจจัยความเสี่ยง

1.  ความเสี่ยงจากการเกิดข้อพิพาททางกฎหมายกับผู้ป่วย

  เนื่องจากในกระบวนการให้บริการสุขภาพเป็นเรื่องที่เกี่ยวข้องกับด้านสุขภาพชีวิตของผู้ป่วยโดยตรง
  ปัญหา

ที่พบมักจะเป็นเรื่องความไม่เข้าใจระหว่างผู้ป่วย และแพทย์ผู้ให้การรักษา
ในเรื่องการวินิจฉัยอาการ สาเหตุโรค ปัจจัยที่เกิดโดยแพทย์ หรือระหว่างผู้ป่วย กับพยาบาล
ผู้ชำนาญการต่างๆ ในกระบวนการให้การรักษาและดูแลผู้ป่วยในช่วงพักฟื้น
ซึ่งหากมีการละเลยต่อการปฏิบัติตามมาตรฐานการให้บริการทางแพทย์
อาจการเกิดภาวะแทรกซ้อนต่างๆ ต่อผู้ป่วย และนำไปสู่การสูญเสียในชีวิต
ซึ่งสามารถเกิดขึ้นได้ทุกโอกาส

มาตรการรองรับ

บริษัท ฯ ได้วางนโยบายเพื่อบริหารความเสี่ยงที่อาจเกิดขึ้นจากการให้บริการ
โดยจัดให้มีระบบบริหารความเสี่ยงในการรักษาพยาบาลตามมาตรฐาน HA
ภายใต้การทำงานโดยทีมแพทย์ พยาบาล ผู้ชำนาญการต่างๆ ที่เกี่ยวข้อง
ร่วมเป็นคณะทำงานดูแลความปลอดภัยและคุณภาพของโรงพยาบาล เพื่อความมีประสิทธิผล
มีการทำงานที่ประสานสอดคล้องกัน ร่วมกันเพื่อพัฒนาคุณภาพการดูแลผู้ป่วยในลักษณะบูรณาการ
อันได้แก่ จัดทำระบบการทบทวนการดูแลผู้ป่วย ระบบรายงานอุบัติการณ์ ระบบการวิเคราะห์สาเหตุ
ปัญหา ระบบการชี้แจงที่ทันต่อเหตุการณ์
ระบบการทบทวนความเสี่ยงที่อาจเกิดขึ้นอย่างสม่ำเสมอเพื่อที่จะได้หาทางป้องกันได้อย่างเหมาะสมและทันท่วงที
ทั้งนี้มีความเสี่ยงที่ได้ดำเนินการในแต่ละด้านดังนี้คือ ด้าน Clinical Risk
ด้านโครงสร้างทางกายภาพ ด้านสิ่งแวดล้อม ความปลอดภัยและอาชีว -

อนามัย ด้านสิทธิผู้ป่วยและจริยธรรมองค์กร ด้านการบริหารทรัพยากร และด้านเครื่องมือและอุปกรณ์

2.  ความเสี่ยงจากการขาดแคลนบุคลากร

การประกอบธุรกิจโรงพยาบาลทําให้บริษัทมีความจําเป็นต้องใช้บุคลากรที่มีความเชี่ยวชาญพิเศษ เช่น
แพทย์ เภสัชกร และพยาบาลวิชาชีพ เป็นต้น ดังนั้น
บริษัทอาจได้รับผลกระทบจากการขาดแคลนบุคลากรดังกล่าว
เนื่องจากการประกอบธุรกิจโรงพยาบาลเอกชนในปัจจุบันมีการแข่งขันกันในด้านการให้บริการค่อนข้างสูง
ซึ่งการพัฒนาบุคลากรดังกล่าวให้มีความชำนาญจำเป็นต้องใช้ระยะเวลานาน
ทําให้บุคลากรดังกล่าวเป็นที่ต้องการอย่างมากของโรงพยาบาลเอกชนชั้นนำอื่นๆ

  มาตรการรองรับ

  เนื่องจากบริษัทฯและผู้บริหารระดับสูงมีความสัมพันธ์ที่ดีกับโรงพยาบาลชั้นนําหลายแห่งทั้งโรงพยาบาลรัฐบาล

และโรงพยาบาลเอกชน
มีเป้าหมายที่ชัดเจนในการส่งเสริมให้พนักงานมีความเจริญก้าวหน้าและสามารถเติบโตได้อย่างต่อเนื่อง
ด้วยระบบการยกย่องชมเชยพนักงาน ระบบการให้รางวัลที่จูงใจต่อผู้ปฏิบัติงานที่ดี
จึงทําให้พนักงานส่วนใหญ่มีความผูกพันและทำงานกับบริษัทฯ อย่างต่อเนื่องในระยะยาว

3.  ความเสี่ยงจากการแข่งขันในธุรกิจโรงพยาบาลเอกชนที่มีแนวโน้มรุนแรงขึ้นในอนาคต

เนื่องจากธุรกิจโรงพยาบาลเอกชนเป็นธุรกิจที่มีการแข่งขันค่อนข้างสูงในปัจจุบัน
และโดยเฉพาะอย่างยิ่งการที่ท่าอากาศยานสากลแห่งใหม่ (สุวรรณภูมิ)
ซึ่งมีแผนที่จะเปิดดําเนินการเชิงพาณิชย์ในปี 2549 ทำให้บริษัทเอกชน โรงงาน หน่วยงานราชการ
รวมทั้งแหล่งชุมชนในบริเวณใกล้เคียงต่างก็ต้องมีการขยายตัวเพื่อรองรับธุรกิจต่างๆ ที่จะเพิ่มมากขึ้น
จากสาเหตุดังกล่าวทำให้ภาวการณ์แข่งขันในด้านการให้บริการด้านการแพทย์แก่บริษัทเอกชน
หน่วยงานราชการ และห้างร้านดังกล่าวข้างต้นของบริษัทฯ อาจรุนแรงมากขึ้นในอนาคต ทั้งนี้
การแข่งขันจะมาจากการที่ผู้ประกอบการรายใหม่เข้ามาเปิดให้บริการการรักษาพยาบาลในบริเวณพื้นที่ใกล้เคียง
หรือโรงพยาบาลเดิมที่ปัจจุบันเป็นคู่แข่งของบริษัทอาจใช้นโยบายด้านราคาเพื่อรักษาฐานลูกค้าเดิมและเพื่อดึงดูดลูกค้าใหม่ที่มีแนวโน้มเพิ่มขึ้นในอนาคต
ซึ่งอาจทําให้บริษัทต้องดําเนินการต่างๆ เพื่อรักษาฐานลูกค้าเดิมของบริษัทไว้

  มาตรการรองรับ

บริษัทฯ ตระหนักถึงความเสี่ยงที่อาจจะเกิดขึ้นดังกล่าว บริษัทฯ
จึงมุ่งเน้นที่จะพัฒนาศักยภาพของพนักงานและบุคลากรในทุกระดับเพื่อรักษามาตรฐานคุณภาพการบริการให้เป็นที่ประทับใจของลูกค้า
พัฒนาทักษะในการสื่อสารของบุคลากรภายในให้สามารถสื่อสารได้หลายภาษาเพื่อรองรับการเจริญเติบโตดังกล่าว
อันจะเป็นการช่วยส่งเสริมภาพลักษณ์ของบริษัทอีกทางหนึ่ง นอกจากนี้บริษัทฯ
มีนโยบายทางการตลาดโดยเน้นการกระบวนการให้บริการก่อนและหลังการขายที่ดีอย่างต่อเนื่องเพื่อรักษาฐานลูกค้าเดิมและเพิ่มฐานลูกค้าใหม่
ยิ่งไปกว่านั้นบริษัทฯ
ยังมีการควบคุมต้นทุนและค่าใช้จ่ายในการดำเนินงานให้อยู่ในระดับที่เหมาะสมเพื่อช่วยเพิ่มศักยภาพในการแข่งขันทางด้านราคาที่อาจเกิดขึ้นในอนาคต

4.  ความเสี่ยงจากผลขาดทุนจากการลงทุนในบริษัทร่วม

สาเหตุหลักที่ทำให้บริษัทฯ ต้องประสบกับผลขาดทุนจำนวนมากจนมีขาดทุนสะสมเกินทุนจำนวน
317.41 ล้านบาท ณ สิ้นปี 2542 และเข้าข่ายอาจถูกเพิกถอนจากตลาดหลักทรัพย์แห่งประเทศไทย
เนื่องมาจากบริษัทต้องบันทึกขาดทุนจากการด้อยค่าของเงินลงทุนจำนวน 338.47 ล้านบาท
อันเป็นผลจากการที่บริษัทย่อยและบริษัทร่วมในขณะนั้นต่างก็ได้รับผลกระทบจากภาวะวิกฤตทางเศรษฐกิจที่เกิดขึ้นในปี
2542 ทำให้ผลการดำเนินงานของบริษัทดังกล่าวไม่เป็นไปตามแผนการดำเนินธุรกิจ

  มาตรการรองรับ

บริษัทฯ ได้คำนึงถึงผลกระทบดังกล่าว
จึงได้ดำเนินการปรับปรุงโครงสร้างการลงทุนโดยได้ขายเงินลงทุนในบริษัทย่อยและบริษัทร่วมบางส่วนออกไปเพื่อลดผลกระทบที่จะได้รับความเสี่ยงจากการดำเนินงานของบริษัทย่อยและบริษัทร่วม
ปัจจุบันบริษัทฯ เหลือเพียงการลงทุนในบริษัทร่วมจำนวน 2 แห่ง คือ บริษัท โรงพยาบาล เทพารักษ์
จํากัด (มหาชน) และ บริษัท เขาใหญ่ สปา จำกัด ที่ยังไม่ได้เริ่มประกอบธุรกิจแต่อย่างใด
เนื่องจากพิจารณาแล้วว่าการลงทุนดังกล่าวอาจได้รับผลตอบแทนที่ไม่คุ้มค่ากับการลงทุน
จึงระงับการลงทุนก่อสร้างโรงพยาบาลที่จะดำเนินการโดยบริษัท โรงพยาบาล เทพารักษ์ จํากัด
(มหาชน) และศูนย์สุขภาพที่จะดำเนินการโดยบริษัท เขาใหญ่ สปา จำกัด

5.  ความเสี่ยงทางด้านการเงิน

ณ สิ้นสุดวันที่ 31 ธันวาคม 2549 บริษัท ฯ มีเงินกู้ยืมระยะยาวจำนวน 356,148,000 บาท
ตามสัญญาเงินกู้

ณ วันที่ 1 เมษายน 2548 จำนวนเงิน 50 ล้านบาท เพื่อลงทุนในโครงการศิครินทร์ อาคาร 2
โดยมีกำหนดการชำระคืนเงินต้นและดอกเบี้ย จำนวน 18 งวด เริ่มตั้งแต่ ตุลาคม ปี 2549 ถึง
มกราคม 2554 และสัญญาวันที่ 19 พฤษภาคม 2549 โดยมีวงเงินกู้ 2 วงเงินจำนวนวงเงิน 320
ล้านบาท และ 30 ล้านบาท
วัตถุประสงค์เพื่อการปรับโครงสร้างหนี้และลงทุนในการปรับปรุงอาคารสถานที่และซื้อเครื่องมือแพทย์
ตามแผนงานปี 2549 โดยมีกำหนดการชำระคืนเงินต้นและดอกเบี้ย รวม 28 งวด
เริ่มงวดแรกเดือนกรกฎาคม 2549 ค้ำประกันโดยที่ดินและสิ่งปลูกสร้างของบริษัท ทั้งนี้บริษัท ฯ
มีข้อตกลงกับธนาคารเจ้าหนี้ว่าจะต้องดำรงอัตราส่วนหนี้สินต่อทุน ( D/E RATIO ) ไว้ให้ไม่เกิน
1.50 เท่า และอัตราส่วนความสามารถในการชำระหนี้ ( DSCR ) ไม่น้อยกว่า 1.50 เท่า บริษัท
ฯ จึงมีความเสี่ยงหากบริษัท ฯ ไม่สามารถดำรงอัตราส่วนทางการเงินดังกล่าวไว้ได้

  มาตรการรองรับ

บริษัทฯ ได้คำนึงถึงผลกระทบดังกล่าว และได้จัดให้มีระบบการรายงานผลการดำเนินงาน
ตรวจสอบและควบคุมภายในด้านการบริหารจัดการการเงินเป็นประจำทุกเดือน
เพื่อหาเหตุและสามารถแก้ไขปัญหาอันมีผลกระทบต่อที่จะทำให้บริษัทฯ
ได้รับความเสี่ยงจากการดำเนินงาน
และไม่สามารถดำรงอัตราส่วนทางการเงินดังกล่าวไว้ได้ทันท่วงที